**I Z V J E Š Ć E**

sa 5. vanredne sjednice Općinskog vijeća Općine Kršan održane dana 28. prosinca 2015. godine, na kojoj je prisustvovalo 13 vijećnika Općinskog vijeća Općine Kršan.

**Na sjednici Općinskog vijeća Općine Kršan donijeti su sljedeći akti:**

**1. Odluka o privremenoj zabrani izvođenja radova na području Općine Kršan**

Odlukom o privremenoj zabrani izvođenja radova na području Općine Kršan određuju se vrste građevina, vrste radova, područja, razdoblje, vrijeme, na koje se odnosi privremena zabrana radova te nadzor nad provođenjem Odluke.

Zabrana se odnosi na izvođenje radova miniranja i izvođenje građevinskih radova sa teškom mehanizacijom (bageri, buldožeri, rovokopači i slično) na svim naseljima na području Općine Kršan, u razdoblju od 01. srpnja do 31. kolovoza, na vrijeme od 0:00 do 24:00 sata.

Prema odredbama Zakona o gradnji zabrana se ne odnosi na: građevine, odnosno radove za čije je građenje, odnosno izvođenje utvrđen interes Republike Hrvatske, uklanjanje građevina na temelju rješenja građevinske inspekcije ili odluke drugog tijela državne vlasti.

Zabrana se odnosi i na jednostavne građevine osim na grobnice i nadgrobne spomenike.

Općinski načelnik može na pisani zahtjev svojom odlukom, privremeno odobriti izvođenje radova prema uvjetima utvrđenim u Odluci.

2. **Odluka o prodaji nekretnina u vlasništvu Općine Kršan**

Općinsko vijeće Općine Kršan donijelo je dana 24. studeni 2015. g. Odluku o objavi natječaja za prodaju nekretnina u vlasništvu/suvlasništvu/upravljanju Općine Kršan u k.o. Kršan, k.o. Nova Vas, k.o. Kožljak i k.o. Plomin. Nakon provedenog postupka javnog natječaja Komisija za provođenje natječaja za prodaju nekretnina javno je otvorila pristigle ponude, utvrdila valjanost ponuda i ponuđače obavijestila o rezultatima natječaja. Za nekretnine za koje su se stekli uvjeti donijete su konačne odluke o prodaji nekretnina. Ukupna vrijednost navedenih nekretnina iznosi 51.820,00 kn. Kupci kupoprodajnu cijenu plaćaju jednokratno u roku 30 dana od primitka odluke.

**OPĆINSKO VIJEĆE OPĆINE KRŠAN**

Kršan, 29. prosinca 2015.

**Općinski načelnik**

 **Valdi Runko**

Izvješće za WEB stranicu sastavila:

 Glorija Fable